ایتالیا، مرکزی قهرمان ماراش‌دا اولان ۷،۷ و ۷،۶ بؤیوکلوگونده‌کی زلز‌له‌لر سببی ایله زلز‌له بؤلگه‌سینه یاردیم گؤندردی.
ایتالیا ائلچیلیگی بو یاردیمی «اومودسوزلوغون آرخاسیندا اومودلار وار، قارانلیغین آرخاسیندا گونشلر وار» سؤزلری ایله پایلاشدی.
قهرمان ماراش مرکزلی ۱۰ بؤلگه‌نی ائتکیله‌ین زلز‌له‌لره گؤره بیر چوخ اؤلکه تورکیه‌یه آختارما قورتارما پرسنلی و یاردیم گؤندردی. ایتالیا دا بو اؤلکه‌لردن بیریدیر.
ایتالیا ائلچیلیگی، زلز‌له بؤلگه‌سینه ائدیله‌ن یاردیملاری پایلاشدیغی سوسیال مئدیادان، تورکیه‌نین یئنی نسیل کوروناویروس (کووید-۱۹) سالقینی سیراسیندا ایتالیایا گؤندردیگی یاردیم پاکتلرینین اۆستونده‌کی «اومودسوزلوغون آرخاسیندا اومودلار وار، قارانلیغین آرخاسیندا گونشلر وار» ایفاده‌سینی ایشلتدی.
دونیادا کووید-۱۹دان ان چوخ ائتکیلنن اؤلکه‌لردن بیری اولان ایتالیایا تورکیه‌دن کؤمک الی اوزانمیشدی.
گؤندریله‌ن لوازیمین یئر آلدیغی قوتولارین اۆستونده ایتالیانجا و ایسپانیلجا، خوش‌گؤرونون و باریشین سمبلو اولان بؤیوک متصوف مؤولانانین «اومودسوزلوغون آرخاسیندا اومودلار وار، قارانلیغین آرخاسیندا گونشلر وار» سؤزو یئر آلیردی.
